หายใจเข้าออกแล้วเจ็บแสบราวนมด้านซ้ายเป็นเฉพาะตอนนอนค่ะ จะรู้สึกว่าว่าเจ็บแสบตอนใกล้จะตื่นแบบรู้สึกตัวก็รู้สึกว่าหายใจเข้าออกแล้วเจ็บแสบใต้ราวนมข้างซ้ายมากเป็นมาสองคืนแล้วค่ะ อาการนี้ไม่เคยเป็นมาก่อนเลยค่ะ อยากถามว่ามันอันตรายร้ายแรงจนค้องไปตรวจที่โรงพยาบาลมั้ยคะ ขอบค่ะ
สวัสดีค่ะ อาการเจ็บแสบใต้ราวนมซ้าย อาจเกิดจาก-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ-เจ็บจากเยื่อหุ้มปอดอักเสบ มักสัมพันธ์กับการหายใจเข้าออก-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วยหากมีอาการมาก เป็นมาเรื้อรัง จนรบกวนการใช้ชีวิต มีไอ หอบเหนื่อย แน่นอกมากร่วมด้วย ควรไปพบแพทย์เพื่อตรวจเพิ่มเติมการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์